EL    EL  
 ΕΥΡΩΠΑΪΚΗ  ΕΠΙΤΡΟΠΗ  
Βρυξέλλες , 19.12.2011  
SEC(2011) 1614 τελικό  
  
ΕΓΓΡΑΦΟ  ΕΡΓΑΣΙΑΣ  ΤΩΝ  ΥΠΗΡΕΣΙΩΝ  ΤΗΣ  ΕΠΙΤΡΟΠΗΣ  
ΣΥΝΟΠΤΙΚΗ  ΠΑΡΟΥΣΙΑΣΗ  ΤΗΣ  ΕΚΤΙΜΗΣΗΣ  ΕΠΙΠΤΩΣΕΩΝ  
που συνοδεύει  το έγγραφο  
Πρόταση  κανονισμού  του ΕΥΡΩΠΑΪΚΟΥ  ΚΟΙΝΟΒΟΥΛΙΟΥ  ΚΑΙ  ΤΟΥ  
ΣΥΜΒΟΥΛΙΟΥ  
για τη θέσπιση  προγράμματος  ανταλλαγών  συνδρομής  και κατάρτισης  για την 
προστασία  του ευρώ  από την παραχάραξη  και την κιβδηλία  (πρόγραμμα  «Pericles 
2020») 
{COM(2011) 913 τελικό } 
{SEC(2011) 1615 τελικό }  
 
  
 
  
Η παρούσα  έκθεση  δεσμεύει  μόνο  τις υπηρεσίες  της Επιτροπής  που συμμετέχουν  στην  προετοιμασία  της και δεν 
προδικάζει  την τελική  μορφή  καμίας  απόφασης  που θα ληφθεί  από την Επιτροπή .
 
EL 2   EL Συνοπτική  παρουσίαση  της εκτίμησης  επιπτώσεων  για το πρόγραμμα  Pericles  
1. ΠΛΑΙΣΙΟ  ΠΟΛΙΤΙΚΗΣ  ΚΑΙ  ΣΥΜΒΟΛΗ  ΣΤΙΣ  ΠΡΟΤΕΡΑΙΟΤΗΤΕΣ  ΤΗΣ  ΕΕ 
Το πρόγραμμα  Pericles είναι  πρόγραμμα  ανταλλαγών , συνδρομής  και κατάρτισης  για την 
προστασία  του ευρώ  από την παραχάραξη  και την κιβδηλεία . Η διαχείριση  του ασκείται  από 
την OLAF. 
Η Συνθήκη  αποτυπώνει  τις ανησυχίες  σχετικά  με την προστασία  του ευρώ , προβλέποντας  τα 
μέτρα  που είναι  αναγκαία  για τη χρησιμοποίησή  του ως ενιαίου  νομίσματος  (άρθρο  133 της 
ΣΛΕΕ ). Ο κανονισμός  (ΕΚ) αριθ. 1338/20011 του Συμβουλίου  θεσπίζει  τα αναγκαία  μέτρα  
για την προστασία  του ευρώ  από την παραχάραξη  και την κιβδηλεία  και προβλέπει  
ανταλλαγές  πληροφοριών , συνεργασία  και αμοιβαία  συνδρομή , θεσπίζοντας  εναρμονισμένο  
πλαίσιο  για την προστασία  του ευρώ . 
Ο προτεινόμενος  προϋπολογισμός  για το πρόγραμμα  Pericles 2014-2020 ανέρχεται  σε 1 εκατ. 
ευρώ  ετησίως . 
2. ΔΙΑΒΟΥΛΕΥΣΗ  ΤΩΝ  ΕΝΔΙΑΦΕΡΟΜΕΝΩΝ  ΜΕΡΩΝ  
Η εκτίμηση  επιπτώσεων  αντανακλά  τις διαβουλεύσεις  με τους εμπλεκόμενους  φορείς , ιδίως  
τις επιχειρησιακές  υπηρεσίες  των κρατών  μελών , άλλες  υπηρεσίες  της Επιτροπής  και άλλους  
οργανισμούς  της ΕΕ, καθώς  και την επιχειρησιακή  πείρα  της OLAF και την πείρα  της 
Επιτροπής  στη διαχείριση  του προγράμματος . Ενσωματώνει  υλικό  από την ενδιάμεση  
αξιολόγηση  του προγράμματος  που ολοκληρώθηκε  στις αρχές  του 2011. 
3. ΟΡΙΣΜΟΣ  ΤΟΥ  ΠΡΟΒΛΗΜΑΤΟΣ  ΚΑΙ  ΛΟΓΙΚΗ  ΤΗΣ  ΠΑΡΕΜΒΑΣΗΣ  
3.1. Κλίμακα  
Η προστασία  του ευρώ  από την παραχάραξη  και την κιβδηλεία  είναι  μια αδιάκοπη  
προσπάθεια  που βασίζεται  στη στενή  συνεργασία  μεταξύ  των ευρωπαϊκών  θεσμικών  
οργάνων  και των κρατών  μελών . Το πρόγραμμα  Pericles ικανοποιεί  την ανάγκη  για συνεχή  
επαγρύπνηση , κατάρτιση  και τεχνική  βοήθεια  που είναι  αναγκαίες  για τη στήριξη  της 
προστασίας  του ευρώ  από την παραχάραξη  και την κιβδηλεία , παρέχοντας  σταθερό  πλαίσιο  
για τον προγραμματισμό  των δραστηριοτήτων  των κρατών  μελών . 
Η Ομάδα  Εμπειρογνωμόνων  για την Παραχάραξη  του Ευρώ  (ECEG) συντονίζει  και 
συμμετέχει  στην  υλοποίηση  των δραστηριοτήτων  του προγράμματος  Pericles. 
3.2. Βασικοί  παράγοντες  
Η εκτίμηση  επιπτώσεων  εντοπίζει  τους ακόλουθους  βασικούς  παράγοντες  τους οποίους  
πρέπει  να αντιμετωπίσει  το πρόγραμμα  Pericles 2020: 
                                                 
1 ΕΕ L 181 της 4.7.2001, σ. 6. 
 
EL 3   EL – το ευρώ  εξακολουθεί  να αποτελεί  στόχο  οργανωμένων  εγκληματικών  ομάδων  
παραχαρακτών  όχι μόνο  στην  Ευρώπη  αλλά  και σε άλλες  περιοχές  του κόσμου , όπως  η 
Νότια  Αμερική  και η Ανατολική  Ασία · 
– οι διαφορές  ως προς  τα κίνητρα  και τις ικανότητες  των διαφόρων  χωρών  εμποδίζουν  την 
ενιαία  προστασία  του ευρώ  από την παραχάραξη  και την κιβδηλεία . 
3.3. Προβλήματα  
Έχουν  εντοπιστεί  ειδικά  προβλήματα  σε σχέση  με τον κάθε  βασικό  παράγοντα . Αυτά  
περιλαμβάνουν : τη διατήρηση  της προτεραιότητας  την οποία  δίνουν  τα κράτη  μέλη  της ΕΕ 
στην  καταπολέμηση  της παραχάραξης  και της κιβδηλείας  του ευρώ , την ενίσχυση  της 
προστασίας  του ευρώ  στη Νοτιοανατολική  Ευρώπη  και την επέκταση  της κάλυψης  στη Νότια  
Αμερική , καθώς  και τον εντοπισμό  περιοχών  αναδυόμενου  κινδύνου . 
4. ΣΤΟΧΟΙ  ΤΟΥ  ΠΡΟΓΡΑΜΜΑΤΟΣ  
4.1. Γενικός  στόχος  
Ο γενικός  στόχος  του προγράμματος  είναι  η πρόληψη  και καταπολέμηση  της παραχάραξης  
και της κιβδηλείας  και της απάτης , ενισχύοντας  την ανταγωνιστικότητα  της ευρωπαϊκής  
οικονομίας  και διασφαλίζοντας  τη βιωσιμότητα  των δημόσιων  οικονομικών . 
4.2. Ειδικός  στόχος  
Ο ειδικός  στόχος  του προγράμματος  είναι  η προστασία  των τραπεζογραμματίων  και 
κερμάτων  του ευρώ  από την παραχάραξη  και την κιβδηλεία  και τη συνδεόμενη  απάτη , 
στηρίζοντας  και συμπληρώνοντας  τα μέτρα  που λαμβάνουν  τα κράτη  μέλη  και ενισχύοντας  
τις προσπάθειες  των εθνικών  και ευρωπαϊκών  αρχών  να αναπτύξουν  μεταξύ  τους καθώς  και 
με την Ευρωπαϊκή  Επιτροπή  στενή  και τακτική  συνεργασία , η οποία  περιλαμβάνει  επίσης  και 
τρίτες  χώρες  και διεθνείς  οργανισμούς . 
Η επίτευξη  αυτού  του στόχου  εκτιμάται , μεταξύ  άλλων , σε όρους  αποτελεσματικότητας  της 
δράσης  των οικονομικών , τεχνικών , διωκτικών  και δικαστικών  αρχών , με βάση  τον αριθμό  
των παράνομων  εργαστηρίων  που εξαρθρώνονται , των ατόμων  που συλλαμβάνονται  και των 
κυρώσεων  που επιβάλλονται . 
5. ΕΠΙΚΟΥΡΙΚΟΤΗΤΑ  ΚΑΙ  ΠΡΟΣΤΙΘΕΜΕΝΗ  ΑΞΙΑ  ΤΗΣ  ΕΕ 
Το ευρώ  εξακολουθεί  να αποτελεί  ελκυστικό  στόχο  των οργανωμένων  εγκληματικών  ομάδων  
παραχαρακτών  όχι μόνο  στην  Ευρώπη  αλλά  και σε άλλες  περιοχές  του κόσμου . Η διεθνής  
διάσταση  της απειλής  σε σχέση  με την παραχάραξη  του ευρώ  επιβάλλει  τον συντονισμό  σε 
υπερεθνικό  επίπεδο  για την αντιμετώπισή  της. Η Επιτροπή  ασκεί  αυτόν  τον συντονισμό  μέσω  
του προγράμματος  Pericles, με ανταλλαγές , δραστηριότητες  κατάρτισης  και τεχνική  βοήθεια . 
Ειδικότερα , εφαρμόζοντας  στρατηγική  ειδικής  κατάρτισης  και συνδρομής , σε συμφωνία  με 
τα κράτη  μέλη , το Πρόγραμμα  συμπληρώνει  τις εθνικές  ενέργειες  κατάρτισης  προσδίδοντας  
σε αυτές  πολυτομεακή  και διεθνική  διάσταση . Παρέχει  στους  δικαιούχους  την ευκαιρία  να 
συμμετέχουν  σε διεθνή  κατάρτιση  και αναβαθμίζει  τα πρότυπα  συνεργασίας  εκτός  της 
 
EL 4   EL Ευρωπαϊκής  Ένωσης , μέσω  της άμεσης  συμμετοχής  των πιο ευαίσθητων  τρίτων  χωρών  σε 
ειδικές  ενέργειες  κατάρτισης . 
6. ΠΕΡΙΓΡΑΦΗ  ΤΩΝ  ΕΠΙΛΟΓΩΝ  ΠΟΛΙΤΙΚΗΣ  
Επιλογή  1: Συνέχιση  του προγράμματος  με το ίδιο επίπεδο  χρηματοδότησης  (σενάριο  
αναφοράς ). 
Επιλογή  2: Ανανέωση  το προγράμματος  Pericles με βελτιωμένους  στόχους  και μεθοδολογία , 
που περιλαμβάνει  ιδίως  αύξηση  του ανώτατου  ποσοστού  συγχρηματοδότησης . 
Επιλογή  3: Συγχώνευση  του προγράμματος  Pericles με άλλα  προγράμματα  της Επιτροπής . 
Επιλογή  4: Διακοπή  της εφαρμογής  του προγράμματος  Pericles και ανάληψη  
δραστηριοτήτων  από τα κράτη  μέλη  σε εθνικό  επίπεδο  για την προστασία  του ευρώ . 
Με βάση  την εμπειρία  του παρελθόντος , η οποία  συνδέεται  στενά  με τις δραστηριότητες  τόσο  
των κρατών  μελών  όσο και της Επιτροπής  για την προστασία  του ευρώ , καθώς  και με τον 
αναμενόμενο  αντίκτυπο , συμπεριλαμβανομένης  της ανάπτυξης  νέων  δραστηριοτήτων , 
εκφράζεται  προτίμηση  στην  επιλογή  της ανανέωσης  της εφαρμογής  του προγράμματος  με 
βελτιωμένους  στόχους  και μεθοδολογία . Η χρηματοδότηση  αυτής  της επιλογής  από τον 
προϋπολογισμό  σε πραγματικές  τιμές  θα παραμείνει  σε παρόμοια  επίπεδα  με τα σημερινά  
(περίπου  1 εκατ. ευρώ  ετησίως ). Παρέχει  μεγαλύτερη  ευελιξία  στον  καθορισμό  του ποσού  
της επιχορήγησης  με την απλούστευση  του προσδιορισμού  των δαπανών  που επιβαρύνουν  τα 
κράτη  μέλη2· διευρύνει  το φάσμα  των επιλέξιμων  δραστηριοτήτων , καθιστώντας  δυνατή  τη 
χρηματοδότηση  της αγοράς  εξοπλισμού  ο οποίος  θα χρησιμοποιείται  από ειδικευμένους  
οργανισμούς  καταπολέμησης  της παραχάραξης  και της κιβδηλείας  σε τρίτες  χώρες , με στόχο  
την προστασία  του ευρώ  από την παραχάραξη  και την κιβδηλεία · τέλος , αυξάνει  το ανώτατο  
ποσοστό  συγχρηματοδότησης  στο 90% των επιλέξιμων  δαπανών  σε δεόντως  αιτιολογημένες  
έκτακτες  περιπτώσεις . Με αυτόν  τον τρόπο  θα αντιμετωπιστεί  και η αυξανόμενη  αδυναμία  
των κρατών  μελών  να συγχρηματοδοτούν  έργα , που ανέκυψε  τα τελευταία  έτη, εξαιτίας  της 
γενικής  έλλειψης  διαθέσιμων  κεφαλαίων  στις δημόσιες  υπηρεσίες . Η αύξηση  του ποσοστού  
συγχρηματοδότησης  θα συμβάλει  ιδίως  στην  πιο ισόρροπη  γεωγραφική  κατανομή  
δραστηριοτήτων , παρέχοντας  στα κράτη  μέλη  ευρύτερο  πεδίο  εφαρμογής . 
Αντίθετα , η διακοπή  της εφαρμογής  του προγράμματος  θα μείωνε  τις δαπάνες  στο επίπεδο  
της ΕΕ, χωρίς  ωστόσο  να αποφέρει  πραγματικές  εξοικονομήσεις  και αντισταθμιστικούς  
πόρους  σε εθνικό  επίπεδο  ή στο πλαίσιο  ενός άλλου  προγράμματος  της ΕΕ και, κατά  
συνέπεια , θα έθετε  σε κίνδυνο  την αποτελεσματική  και ενιαία  προστασία  του ευρώ  σε όλα τα 
κράτη  μέλη  και σε τρίτες  χώρες . 
7. ΣΥΝΔΕΣΕΙΣ  ΜΕ ΑΛΛΕΣ  ΠΡΩΤΟΒΟΥΛΙΕΣ  ΜΕΤΑ  ΤΟ 2013 
Έχει τεθεί  σε λειτουργία  ο αναγκαίος  συντονισμός  μεταξύ  της OLAF και άλλων  υπηρεσιών  
της Επιτροπής  για την αποφυγή  επικαλύψεων  ή σύγχυσης  μεταξύ  προγραμμάτων . 
                                                 
2 Βλ. άρθρα  8-11 της απόφασης  του Συμβουλίου  2001/923/ ΕΚ της 17ης Δεκεμβρίου  2001. 
 
EL 5   EL 8. ΑΠΛΟΥΣΤΕΥΣΗ  ΚΑΙ  ΜΕΙΩΣΗ  ΤΗΣ  ΔΙΟΙΚΗΤΙΚΗΣ  ΕΠΙΒΑΡΥΝΣΗΣ  
Βάσει  των αποτελεσμάτων  της ενδιάμεσης  αξιολόγησης , το Πρόγραμμα  θα διευκολύνει  τις 
αρμόδιες  εθνικές  αρχές  να συντάσσουν  αιτήσεις . Για την απλούστευση  των διαδικασιών  και 
τη μείωση  της διοικητικής  επιβάρυνσης , θα καταστεί  σαφέστερος  ο υπολογισμός  των προς  
διάθεση  ποσών  και το πρόγραμμα  φιλικότερο  προς  τον χρήστη . Θα τροποποιηθεί  η 
νομοθεσία , ώστε  να υπάρξει  μεγαλύτερη  ευελιξία  στη χρήση  των χορηγούμενων  ποσών · ο 
στόχος  αυτός  θα επιτευχθεί  μέσω  της απλούστευσης  των δημοσιονομικών  διατάξεων  του 
προγράμματος  οι οποίες  ορίζουν  ανελαστικά  τις συγκεκριμένες  δαπάνες  που πρέπει  να 
βαρύνουν  τα κράτη  μέλη  και την Επιτροπή . 
Ένα άλλο  προβλεπόμενο  μέτρο  απλούστευσης  συνίσταται  στην  απευθείας  ενημέρωση  και 
διαβούλευση  των αντιπροσώπων  των κρατών  μελών  στην  Ομάδα  Εμπειρογνωμόνων  για την 
Παραχάραξη  του Ευρώ  (ECEG) στα διάφορα  στάδια  της εφαρμογής  του προγράμματος . 
9. ΠΑΡΑΚΟΛΟΥΘΗΣΗ  ΚΑΙ  ΑΞΙΟΛΟΓΗΣΗ  
Θα υποβάλλονται  στο Ευρωπαϊκό  Κοινοβούλιο  και το Συμβούλιο  ετήσιες  εκθέσεις  
αποτελεσμάτων , περιλαμβανομένης  της συνέπειας  και της συμπληρωματικότητας  με άλλα  
προγράμματα  της ΕΕ· επιπλέον , προγραμματίζεται  ανεξάρτητη  εκτίμηση  της επίτευξης  των 
στόχων  του προγράμματος , ενδιάμεση  αξιολόγηση  (το αργότερο  έως την 31η Δεκεμβρίου  
2017). Επίσης , θα υποβληθεί  τελική  έκθεση  σχετικά  με την επίτευξη  των στόχων  του 
προγράμματος  στην  αρμόδια  για τον προϋπολογισμό  αρχή  μέχρι  τα τέλη του 2021.